Egmond - Ongevraagde "Hello"
UITGEREIK 17 OKTOBER 2011
'n Gratis EP van die album was uitgereik in 2007 en het 5 liedjies bevat. Die eerste enkelsnit wat uitgereik was vanaf die album was Gee Voor Jy Groet en is gevolg deur die solo weergawe van Brug Lelies in 2008. Egmond het in 2008 die album uitgetoets aan die publiek deur radio onderhoude te voer. Verskeie snitte is ook gespeel op stasies regoor Suid-Afrika. Daar was slegs 50 van die album samplers gedruk in 2008 en is vandag 'n raar versamelaars item. Weens die goeie reaksie op verskei snitte en goeie raad deur verskeie bekendes in die industrie, is die vrystelling van die album teruggehou en die album is van 2008 tot 2011 verder aan gewerkskaf.
In 2009 het Egmond sy eerste nommer een treffer gehad - die dans nommer As Jy Wil, wat die mees gewildste download op die webwerf Wildhorse.Co.Za was in Januarie van daardie jaar. Verskeie enkelsnitte is uitgereik op Channel24.Co.Za, waarvan 'n promosie snit van Verslaaf ook deel was. Die snit Dis Elektries is in 2010 weer opgeneem vir die album as 'n duet met Yolandi, en die paar het weer in 2011 dieselfde gedoen met die treffer Brug Lelies wat laaste voltooi was vir die album. Die solo weergawe van Brug Lelies, asook die alternatiewe weergawe van Dis Elektries (herdoop as "Deel 2"), is ingesluit op die Ongevraagde "Ritmes" album.